Diari Oficial de la Generalitat Valenciana


Sumari del DOGV 5757, del 07-05-2008 (2008/5547)

ORDE de 22 d'abril de 2008, de la Conselleria d'Infraestructures i Transport, per la qual es convoquen ajudes als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera, i s'aproven les bases per a la regulació de les esmentades ajudes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5547


Data del document
:   22-04-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * transport de mercaderies
    * ajuda pública
    * transport per carretera
    * suport econòmic
    * persona física
    * persona jurídica
    * empresa de transport

ORDE de 22 d'abril de 2008, de la Conselleria d'Infraestructures i Transport, per la qual es convoquen ajudes als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera, i s'aproven les bases per a la regulació de les esmentades ajudes. [2008/5547]
L'activitat del transport per carretera té una gran repercussió directa i indirecta en l'economia valenciana. Les particularitats geogràfiques de la Comunitat Valenciana, amb una posició perifèrica en l'àmbit europeu i la seua tradicional vocació de comunitat exportadora fan que el sector del transport resulte estratègic en el conjunt dels seus indicadors econòmics.
Els profunds canvis a què es troba sotmés este sector en el moment actual, amb importants modificacions en el seu entorn legislatiu, així com l'increment de la competència associada, entre altres factors, a l'ampliació de la Unió Europea que ha suposat l'entrada en el sector de nous operadors, junt amb l'evolució tecnològica del sector, la major atenció als aspectes mediambientals de l'activitat així com als sistemes de prevenció de riscos, comporten la necessitat per part de les empreses valencianes de realitzar importants canvis en els seus hàbits operatius, en les seues estructures i sistemes de gestió, i en l'atenció a aspectes com ara la formació i tecnificació, per a assegurar una evolució del sector d'acord amb els requeriments tècnics, ambientals, de qualitat i productivitat que demanda la conjuntura actual de l'activitat del transport.
En este context, la conselleria d'Infraestructures i Transport, conscient de la importància d'impulsar el procés de modernització i adaptació del sector a este nou entorn, ha decidit articular un procés d'ajudes als transportistes com a actors del sistema de transport per carretera de la Comunitat Valenciana, amb l'objecte de promoure entre ells la implementació de mesures encaminades a promoure la innovació, la millora de la qualitat i la formació del sector.
Les ajudes convocades complixen els requeriments de la política europea de la competència a l'acollir-se al règim d'exempció de minimis previst en el Reglament (CE) núm. 1998/2006, de 15 de desembre, de la Comissió, relatiu a l'aplicació dels articles 87 i 88 del Tractat CE, a les ajudes de minimis.
Per tot això, existint disponibilitat pressupostària i tenint en compte el que disposa la Llei 38/2003, General de Subvencions, el Text Refós de la Llei d'Hisenda Pública de la Generalitat, i en virtut de les facultats conferides per l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Infraestructures i Transport,
ORDENE
Primer
Convocar la concessió d'ajudes dirigides al suport del sector del transport públic per carretera per mitjà de l'impuls d'activitats dirigides a millorar la qualitat en la prestació i gestió dels servicis de transport per carretera.
Segon
Aprovar les bases per què es regula esta convocatòria de subvencions, que figuren com a annex I d'esta orde, així com el model d'instància, inclòs com a annex II.
Tercer
L'import global màxim de les ajudes convocades ascendix a un total de sis milions d'euros (6.000.000 €), a càrrec de l'aplicació pressupostària 73.17.46.825.44, línia T6878000, capítol IV del pressupost de la Generalitat per al 2008.
El mòdul unitari d'ajuda que s'ha d'aplicar per a cada targeta de vehicle o còpia certificada del vehicle relativa a cada autorització d'empresa serà el següent:
765 € (set-cents seixanta-cinc euros) per cada vehicle d'autorització MDP.
100 € (cent euros) per cada vehicle d'autorització MDL.
435 € (quatre-cents trenta-cinc euros) per cada vehicle d'autorització UD.
Quart
Les sol·licituds d'ajuda es formalitzaran obligatòriament per mitjà d'instància dirigida a la Direcció General de Transports i Logística, en imprés normalitzat, segons el model que figura com a annex II d'esta orde i que podrà obtindre's a través de la pàgina web de la conselleria d'Infraestructures i Transport (www.cit.es).
La instància de sol·licitud serà única per cada sol·licitant i haurà de consignar-se en esta la totalitat de les dades i la informació requerida d'acord amb les bases que regixen esta convocatòria.
Cinqué
El termini de presentació de sol·licituds serà d'un mes comptador des de l'endemà de la publicació d'esta orde en el Diari Oficial de la Comunitat Valenciana.
La presentació de la sol·licitud implica la plena acceptació de les condicions establides en la convocatòria així com de les bases que s'aproven per mitjà d'esta orde.
Sisena
Per la present es delega en el director general de Transports i Logística la potestat de resoldre les ajudes convocades d'acord amb el que fixa respecte d'això la setena de les bases que regulen la convocatòria, i se l'autoritza perquè dicte les resolucions i instruccions necessàries i adopte les mesures que considere oportunes per al desenvolupament, interpretació i aplicació d'esta orde. En particular, es delega en el director general de Transports i Logística la potestat d'exigir si és el cas, el reintegrament de l'ajuda, d'acord amb allò que s'ha assenyalat en l'onzena de les esmentades bases.
Disposició final
Esta orde entrarà en vigor l'endemà de la publicació en el Diari Oficial de la Comunitat Valenciana.
Esta resolució podrà ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'esta en el Diari Oficial de la Comunitat Valenciana, o si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998 de 13 de juliol, Reguladora de la Jurisdicció Contenciosa Administrativa.
València, 22 d'abril de 2008
El conseller d'Infraestructures i Transport
MARIO FLORES LANUZA
ANNEX I
Bases per a la regulació d'ajudes als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera.
1. Objecte
Estes ajudes tenen com a objecte donar suport a la modernització del sector del transport públic per carretera a la Comunitat Valenciana per mitjà de l'adopció d'algunes de les mesures següents tendents a garantir majors nivells de qualitat en la prestació i gestió dels servicis de transport públic per carretera:
a) Incorporació de sistemes de qualitat o mediambientals, certificats de conformitat amb les normes ISO, UNE 13964 o EMAS, així com en el cas de transportistes autònoms, la disposició del Manual del conductor de la guia per a la implantació de la OUL 3580 en PIMES de transport de mercaderies per carretera, o formació del personal en el camp de les noves tecnologies.
b) Introducció de noves tecnologies en el sistema de gestió de l'empresa.
c) Implantació de sistemes de control i gestió de flotes.
d) Aplicació de sistemes de prevenció de riscos laborals.
e) Participació en activitats destinades a la formació general de transportistes.
Les ajudes destinades a fomentar les activitats assenyalades s'acullen al règim de minimis previst en el Reglament CE 1998/2006 de 15 de desembre, de la Comissió, relatiu a l'aplicació dels articles 87 i 88 del Tractat CE a les ajudes de minimis.
2. Beneficiaris.
Podran optar a les ajudes convocades les persones físiques i jurídiques, que residixen a la Comunitat Valenciana, que disposen d'autorització de transport públic en vigor atorgada per la conselleria d'Infraestructures i Transport, de les classes MDL, MDP o VD de transport discrecional.
En cap cas podrà ser beneficiari de la subvenció la persona física o jurídica, o l'entitat que incórrega en algun dels supòsits assenyalats en els apartats 2 i 3 de l'article 13 de la Llei 38/2003, de 17 de novembre, General de Subvencions.
3. Quantia.
La quantia de la subvenció es determinarà en funció del valor unitari que fixe la convocatòria per a cada targeta o còpia certificada d'autorització d'empresa de transport MDL, MDP o VD.
Així la quantia de l'ajuda es fixarà aplicant l'esmentat valor unitari al nombre de targetes o còpies certificades d'autorització d'empresa de transport en cada classe de vehicle (pesant, lleuger, autobús) que dispose el sol'licitant, amb un límit màxim de cent mil euros (100.000 €) per sol'licitant.
En tot cas, l'import de les ajudes no podrà fer que les ajudes totals de minimis que reba l'empresa durant un període de tres exercicis fiscals siga superior a cent mil euros (100.000 €).
De la mateixa manera les ajudes concedides no podran acumular-se amb cap ajuda pública corresponent a les mateixes despeses subvencionables si la dita acumulació dóna lloc a una intensitat d'ajuda superior als citats cent mil euros (100.000 €).
Les targetes i autoritzacions a què es referix este article han d'haver sigut atorgades per la conselleria d'Infraestructures i Transport amb anterioritat a la data de publicació de l'orde de convocatòria d'ajudes, i no podran en cap cas trobar-se en situació de suspensió.
4. Criteris d'atorgament.
A tots els sol'licitants que hagen desenvolupat alguna de les línies d'actuació indicades en la base primera se'ls concedirà una subvenció de l'import indicat en l'apartat tercer de la convocatòria, atenent l'orde d'entrada de les sol'licituds degudament completades, en els registres corresponents i fins a esgotar el crèdit disponible.
5. Sol'licituds de les ajudes.
1 Les sol'licituds d'ajudes es formalitzaran per mitjà d'instància dirigida a la Direcció General de Transports i Logística, en imprés normalitzat, segons el model que s'establisca en la convocatòria en què s'arreplegaran la totalitat de les dades i declaracions requerides d'acord amb estes bases.
La instància la firmarà qui tinga la representació del sol'licitant i s'acompanyarà de la informació i documentació següent:
a) Nom o raó social del sol'licitant, incloent còpia compulsada del CIF o DNI si es tracta d'empresari individual.
b) DNI de la persona que subscriu la petició i té la representació del sol'licitant, i poders de representació compulsats.
c) Fitxa de manteniment de tercers (dades bancàries), segons model vigent de la Generalitat.
d) Declaració responsable de trobar-se al corrent en el compliment de les obligacions tributàries (estatals i comunitat autònoma) i amb l'administració general d'estat, així com de les obligacions per reintegrament de subvencions que, si és el cas, se li hagueren exigit.
e) Declaració responsable de trobar-se al corrent de les obligacions amb la Tresoreria de la Seguretat Social.
f) Declaració responsable de no trobar-se inhabilitat per a rebre ajudes o subvencions de la Generalitat.
g) Declaració responsable de no estar sotmés en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions.
h) Declaració responsable de no ser deutor de la Generalitat per les obligacions per reintegrament de subvencions que, si és el cas, se li hagueren exigit, de conformitat amb el que determina l'article 13.2 de la Llei 38/2003, de 17 de novembre, General de Subvencions.
i) Identificació de l'autorització o autoritzacions d'empresa de transport en què es dóna suport a la sol'licitud i de les còpies certificades de vehicle relatives a cada autorització, així com documentació de cada un dels dits vehicles (permís de circulació i fitxa tècnica).
j) Declaració responsable d'haver adoptat alguna de les mesures previstes en la base primera, amb identificació d'estes.
k) Memòria explicativa de les mesures adoptades i documentació justificativa del seu cost -factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa-, que serà superior a l'ajuda sol'licitada.
l) En el cas d'empresaris subjectes al pagament de l'impost d'activitats econòmiques, declaració relativa a l'alta en este impost relativa a l'exercici corrent en l'epígraf corresponent i del seu pagament, si procedix.
m) En cas d'empresaris inclosos en algun dels supòsits d'exempció de l'impost d'activitats econòmiques incloses en l'article 83.1 de la Llei Reguladora de les Hisendes Locals, declaració responsable en què s'especifique el supòsit legal d'exempció.
n) Declaració responsable sobre qualsevol altra ajuda de minimis rebuda durant els dos exercicis fiscals anteriors i durant l'exercici fiscal en curs, en què s'indique els imports de les ajudes de minimis rebudes en cada un dels dits exercicis.
o) Declaració responsable de qualsevol altra ajuda o finançament públic corresponent a les despeses subvencionables per a les quals se sol'licita ajuda a l'empara de la convocatòria regulada per estes bases.
5.2 El termini de presentació de sol'licituds serà el que es determine en l'orde de la convocatòria, amb un màxim d'un mes comptador des de l'endemà de la publicació de la dita orde en el Diari Oficial de la Comunitat Valenciana.
5.3 Les sol'licituds, junt amb la documentació complementària requerida en l'apartat 5.1 d'esta base, es presentaran per mitjà de qualsevol dels procediments que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es recomana la presentació directament en la Direcció General de Transports i Logística o en qualsevol dels servicis territorials de Transport, en les adreces següents:
Direcció General de Transports i Logística. Av. de Blasco Ibáñez, 50 - 46372 València.
Servici Territorial de Transports de València. C/ Gregorio Gea, 27 - 46173 València.
Servici Territorial de Transports de Castelló. Av. del Mar, 16 - 12414 Castelló.
Servici Territorial de Transports d'Alacant. Av. d'Aguilera, 1-6ª - 03808 Alacant.
La presentació de la sol'licitud implica la plena acceptació de les condicions establides en estes bases i les addicionals que puguen establir-se en la convocatòria.
5.4 La Direcció General de Transports i Logística, una vegada rebuda la sol'licitud amb la documentació que l'acompanye, podrà requerir l'interessat amb la finalitat que en el termini de deu dies puga esmenar les carències o deficiències que s'hagen observat, amb l'advertència que si no ho fa en el termini assenyalat es considerarà que desistix de la seua petició, i es procedirà a l'arxivament de l'expedient.
6. Tramitació de les ajudes.
6.1 La Direcció General de Transports i Logística és l'encarregada d'instruir i impulsar el procediment de concessió de les ajudes.
6.2 La proposta d'atorgament o denegació de les ajudes ha de ser formulada, en el termini màxim de dos mesos comptador des de l'endemà de la finalització del termini de presentació de les sol'licituds, per una comissió integrada pel Cap de la Divisió de Logística i Planificació, el Cap del Servici de Planificació i el Cap del Servici d'Ordenació i Arbitratge, els tres de la Direcció General de Transports i Logística.
7. Resolució.
7.1 El director general de Transports i Logística, per delegació del conseller d'Infraestructures i Transport, a proposta de la Comissió designada d'acord amb allò que s'ha assenyalat en la base anterior, dictarà en el termini màxim de tres mesos comptadors des de l'endemà de finalització del termini de presentació de les sol'licituds, la resolució corresponent, on es podran imposar condicions particulars per a l'execució de les actuacions previstes.
Superat eixe termini sense que hi haja hagut una resolució expressa haurà d'entendre's que la sol'licitud ha sigut desestimada.
7.2 La resolució que es dicte posarà fi a la via administrativa, i contra la qual es podrà interposar recurs potestatiu de reposició, de conformitat amb el que preveuen els articles 107.1, 116 i 117 de la Llei de Règim Jurídic de les Administracions Públiques i del Procediment Administratiu Comú, davant del mateix òrgan que ha dictat l'acte impugnat en el termini d'un mes a partir de l'endemà de la recepció de la notificació, o bé es pot interposar recurs contenciós administratiu, de conformitat amb el que preveuen l'article 116 de la llei mencionada i a l'article 25 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la recepció de la notificació, sense perjuí que es puga interposar qualsevol altre recurs que es considere procedent.
7.3 Les notificacions de les resolucions d'atorgament es duran a terme de manera individualitzada, de conformitat amb el que establix la normativa vigent sobre procediment administratiu.
7.4 Es donarà publicitat a les subvencions concedides, en el termini d'un mes comptador des de la data de la resolució que posa fi al procediment, per mitjà de la publicació en el Diari Oficial de la Comunitat Valenciana, segons el que preveu l'article 18 de la Llei General de Subvencions.
8. Justificació i pagament de les ajudes.
L'abonament de les subvencions es farà en un sol acte, per mitjà de transferència bancària i d'acord amb les quanties a què es referix la base tercera, una vegada comprovada la correcta justificació de la despesa objecte de subvenció d'acord amb allò que s'ha assenyalat en la base 5.1.k), i la seua adequació als objectius de l'orde.
9. Obligacions dels beneficiaris.
Els beneficiaris de les subvencions assumixen les obligacions establides en l'article 14 de la Llei 38/2003, de 17 de novembre, General de Subvencions, les quals es deduïxen d'estes bases i, específicament han de facilitar tota la informació que els siga requerida per l'òrgan gestor, per la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
10. Revisió i modificació.
El director general de Transports i Logística podrà revisar les subvencions concedides i, especialment, modificar la resolució de concessió en el cas que es constate que s'han alterat les condicions que van donar lloc a l'atorgament de l'ajuda.
11. Reintegrament.
El director general de Transports i Logística, per delegació del conseller d'Infraestructures i Transport, podrà exigir el reintegrament de l'ajuda, sense perjuí de les responsabilitats tant administratives com d'un altre orde que es puguen derivar, quan s'incórrega en algun dels supòsits establits en l'article 17,3 n) i 37 de la Llei General de Subvencions i específicament, en el cas d'incompliment dels requisits i condicions establits per la convocatòria o omissió i/o falsedat de dades declarades pel sol'licitant.
12. Normativa d'aplicació.
Estes ajudes queden sotmeses a la regulació prevista en estes bases, als preceptes bàsics de la Llei General de Subvencions, i al Text Refós de la Llei d'Hisenda Pública de la Generalitat, així com també a la resta de normes de dret administratiu que es puguen aplicar i, si no n'hi ha, a les normes de dret privat.
13. Règim sancionador.
És d'aplicació el règim previst en el capítol 2 del títol 4 de la Llei 38/2003 de 17 de novembre, General de Subvencions.